A Prémium Magyar Állampapír (PMÁP) egy lakossági állampapír, amely inflációkövető kamatot fizet. A kamat mértéke a kamatbázisból és a kamatprémiumból áll. A kamatbázis megegyezik a kamat-megállapítás évét megelőző naptári évre vonatkozóan a Központi Statisztikai Hivatal által hivatalosan közzétett éves átlagos fogyasztói árindex-változás százalékos mértékével. A kamatprémiumot az állam határozza meg, és a PMÁP futamidejétől függ.